Pulau Formosa

Pulau Taiwan atawa Pulau Formosa (Hanzi tradisional: 臺灣 Hanzi sederhana: 台湾; Hanyu Pinyin: Táiwān; Tongyong Pinyin:Táiwan; Wade-Giles: T'ai2-wan1; Hokkien: Tāi-oân) yaitu ngaran pulau di Asia Timur. Kuyaan "Formosa" rancak juwa dipakai gasan marujuk ka wilayah nang dikandalikan lawan Taiwan wan jua ka Taiwan nitu juwa; nang mamarintah Pulau Formosa, Pulau Anggrek, wan Pulau Hijau di Pasipik di pinggir pantai Formosa Kabupatin Kapulauan Penghu di Selat Taiwan, wan Kabupatin Kinmen wan Kapulauan Lienchiang di pinggir laut Fujian, Cina Daratan. Garumbung Pulau Formosa wan Kabupatin Kapulauan Penghu (kada tamasuk Kuta Taipei wan Kuta Kaohsiung) rasminya diartiakan sawagai Wilayah Taiwan, tagal dalam praktiknya parak sabarataan kakuasaan pamarintahan digawi di tingkat nasional wan lokal (Kutamadya/Kabupatin). Pulau ngini juwa dipinandui lawan ngaran Formosa (matan basa Portugis (Ilha) Formosa, nang baarti " (pulau) bungas"), andakannya di Asia Timur di subalah timur pantai Cina Daratan, di barat daya Jepang, barat laut langsung bahalatan lawan ujungnya Kapulauan Ryukyu Jepang, wan di barat laut-barat utara Pilipina. Pulau ngini bahigaan lawan Samudra Pasipik, di kidulnya lawan Laut Natuna Utara wan Selat Luzon, di barat lawan Selat Taiwan, wan di utara lawan Laut Cina Timur. Pulau Taiwan panjangnya 394 km (245 mil) wan ligarnya 144 km (89 mil). Formosa wayahini jua diklaim lawan Ripublik Rakyat Cina tagal ha Cina kada suah maakuiakan Formosa atawa sabuting wilayah Cina wayahini. Cina mandasari klaimnya lawan bapendapat bahwa buhannya pang yang iyanya panarus pada Republik Cina mulai 1949, wan Republik Cina sudah mamarintah Formosa lawas 4 tahun matan 1945 sampai 1949. Jujuhutan